Гюнтер Бруно Фукс
След домашния обиск

Превод от немски: Венцеслав Константинов, —

chitanka.info

Добре, не опустошихте всичко.

Пак ще дойдете,

но и то ще е напразно.

Шумите вече дълго преди полунощ.

Изкоренихте ми цветята,

няма нищо да намерите.

Сменихте само пасмината,

дето цял живот

обгражда жилището ми.

Чувам обикалящите стъпки на ботушите:

камък, цев за пика, алебарда,

картечна лента и бомбохвъргачка.

Вечно търсите все собствените си оръжия.

Никога не ще намерите играта,

носеща названието, което трудно ще произнесете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.